CELEX: 62016TN0442
Language: el
Date: 2016-08-04 00:00:00
Title: Υπόθεση T-442/16: Αγωγή της 4ης Αυγούστου 2016 — Šroubárna Ždánice κατά Συμβουλίου

24.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/42
            
         Αγωγή της 4ης Αυγούστου 2016 — Šroubárna Ždánice κατά Συμβουλίου
   (Υπόθεση T-442/16)
   (2016/C 392/55)
   Γλώσσα διαδικασίας: η τσεχική
   
      Διάδικοι
   
   
      Ενάγουσα: Šroubárna Ždánice a.s. (Kyjov, Τσεχική Δημοκρατία) (εκπρόσωπος: M. Osladil, δικηγόρος)
   
      Εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Η ενάγουσα ζητεί από το Γενικό Δικαστήριο:
   
               —
            
            
               να αναγνωρίσει ότι η Ευρωπαϊκή Επιτροπή υποχρεούται να καταβάλει στην ενάγουσα το ποσό των 75 502 534 CZK ως αποζημίωση·
            
         
               —
            
            
               να καταδικάσει την Ευρωπαϊκή Ένωση στα δικαστικά έξοδα της ενάγουσας.
            
         
      Λόγοι και κύρια επιχειρήματα
   
   Προς στήριξη της αγωγής της, η ενάγουσα προβάλλει έναν και μόνο λόγο, υποστηρίζοντας ότι συντρέχουν όλες οι προϋποθέσεις θεμελιώσεως της κατά το άρθρο 268 ΣΛΕΕ σε συνδυασμό με το άρθρο 340, δεύτερο εδάφιο, ΣΛΕΕ εξωσυμβατικής ευθύνης της Ευρωπαϊκής Ένωσης:
   
               —
            
            
               με την επιβολή δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, δασμού ο οποίος στη συνέχεια επεκτάθηκε στις εισαγωγές από τη Μαλαισία, η Ευρωπαϊκή Ένωση παρέβη τις υποχρεώσεις της που απορρέουν από την ιδιότητα μέλους του ΠΟΕ και προβλέπονται ειδικά στη Συμφωνία αντιντάμπινγκ·
            
         
               —
            
            
               με την παράβαση της Συμφωνίας αντιντάμπινγκ επήλθε παράβαση του άρθρου 216, παράγραφος 2, ΣΛΕΕ·
            
         
               —
            
            
               ως αποτέλεσμα των παρανόμων ενεργειών της Ευρωπαϊκής Ένωσης, η ενάγουσα υπέστη ζημία που ανέρχεται στο ποσό των 75 502 534 CZK·
            
         
               —
            
            
               υπάρχει αιτιώδης συνάφεια μεταξύ της εκτάσεως της ζημίας και της παράνομης συμπεριφοράς της Ευρωπαϊκής Ένωσης.